CELEX: 32021D2232
Language: ro
Date: 2021-12-14 00:00:00
Title: Decizia (UE) 2021/2232 a Consiliului din 14 decembrie 2021 de desemnare a membrilor comitetului prevăzut la articolul 255 din Tratatul privind funcționarea Uniunii Europene

15.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 448/66
               
            
         DECIZIA (UE) 2021/2232 A CONSILIULUI
         din 14 decembrie 2021
         de desemnare a membrilor comitetului prevăzut la articolul 255 din Tratatul privind funcționarea Uniunii Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 255 paragraful al doilea,
         având în vedere inițiativa președintelui Curții de Justiție din 26 octombrie 2021,
         întrucât:
         
                     (1)
                  
                  
                     În temeiul articolului 255 primul paragraf din Tratatul privind funcționarea Uniunii Europene, s-a instituit un comitet având misiunea de a emite un aviz cu privire la capacitatea candidaților de a exercita funcțiile de judecător și avocat general în cadrul Curții de Justiție și al Tribunalului, înainte ca guvernele statelor membre să facă nominalizările (denumit în continuare „comitetul”).
                  
               
                     (2)
                  
                  
                     Comitetul este format din șapte personalități alese dintre foștii membri ai Curții de Justiție și ai Tribunalului, dintre membrii instanțelor naționale supreme și dintre juriști reputați, dintre care unul este propus de Parlamentul European.
                  
               
                     (3)
                  
                  
                     Este necesar să se ia în considerare o componență echilibrată a comitetului, în special în ceea ce privește baza geografică a acesteia și reprezentarea sistemelor juridice ale statelor membre.
                  
               
                     (4)
                  
                  
                     Prin urmare, este necesară desemnarea membrilor comitetului, precum și a președintelui acestuia,
                  
               ADOPTĂ PREZENTA DECIZIE:
         
            Articolul 1
            Următoarele persoane sunt desemnate în calitatea de membri ai comitetului prevăzut la articolul 255 din Tratatul privind funcționarea Uniunii Europene pentru o perioadă de patru ani începând de la 1 martie 2022:
            
                         
                     
                     
                        domnul Allan ROSAS, președinte
                     
                  
                         
                     
                     
                        domnul Frank CLARKE
                     
                  
                         
                     
                     
                        doamna Julia LAFFRANQUE
                     
                  
                         
                     
                     
                        doamna Maria Eugénia MARTINS DE NAZARÉ RIBEIRO
                     
                  
                         
                     
                     
                        doamna Barbara POŘÍZKOVÁ
                     
                  
                         
                     
                     
                        doamna Silvana SCIARRA
                     
                  
                         
                     
                     
                        domnul Vassilios SKOURIS
                     
                  
         
            Articolul 2
            Prezenta decizie intră în vigoare la 1 martie 2022.
         
         
            Adoptată la Bruxelles, 14 decembrie 2021.
            
               
                  Pentru Consiliu
               
               
                  Președintele
               
               G. DOVŽAN